Το σπίτι της Κατερίνας είναι ένας πολύ φωτεινός και ευχάριστος χώρος, ακριβώς όπως στις φωτογραφίες και στην περιγραφή, ιδανικός για ολιγοήμερη διαμονή στην Αθήνα. Βρίσκεται σε πολύ ήσυχο σημείο, αν και μόνο 5 λεπτά από το σταθμό του Ηλεκτρικού, όπου μπορείς να βρεις φαγητό ή ό,τι άλλο χρειάζεται ακόμα και αργά τη νύχτα. Το σπίτι είναι μικρό, αλλά τα παράθυρα και η βεράντα γύρω γύρω σου δίνουν μια ευχάριστη αίσθηση ανοιχτωσιάς και άνεσης, ενώ μπορείς να απολαύσεις τη θέα ακόμα και από το κρεβάτι. Τα πάντα είναι καθαρά και οργανωμένα και στην κουζίνα υπάρχουν τα απαραίτητα για ένα πλήρες πρωινό ή ελαφρύ γεύμα. Με την χαμογελαστή Κατερίνα είχα πολύ καλή επικοινωνία, είναι φιλική και διακριτική, και με βοήθησε με ό,τι χρειάστηκα στη διάρκεια της διαμονής μου. Ελπίζω να ξαναμείνω στο σπίτι της Κατερίνας την άνοιξη για να απολαύσω περισσότερο τη βεράντα :))